24.2.2022
EL
Επίσημη Εφημερίδα της Ευρωπαϊκής Ένωσης
L 45/1463 ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 21
(συνέχεια)
PP 07 21 07
(συνέχεια) — να στηρίξει την ενδυνάμωση, ιδίως μέσω στρατηγικών επιχειρηματικότητας και της αποκατάστασης του αισθήματος αξιοπρέπειας και της ικανότητας αυτενέργειας, για την αντιμετώπιση της κοινωνικής απομόνωσης που οφείλεται στη μακροχρόνια φτώχεια.
Η χρήση της οικονομικής ένταξης, ώστε να δοθεί στους Ρομά πρόσβαση σε βασικές και ζωτικές υπηρεσίες, αποτελεί εξίσου σημαντική συνιστώσα της ένταξης των Ρομά όπως η απασχόληση, η στέγαση, η υγεία ή η εκπαίδευση.
Τα νοικοκυριά που μπορούν να έχουν πρόσβαση σε βασικές χρηματοπιστωτικές υπηρεσίες, τις οποίες κατανοούν, και να διαχειρίζονται λογαριασμό ταμιευτηρίου πιθανόν να αξιοποιούν τις κοινωνικές παροχές με παραγωγικότερο τρόπο.
Οι υπεύθυνοι χάραξης πολιτικής, σε συνεργασία με τον φορέα διαχείρισης του σχεδίου, μπορούν να συνδέσουν την οικονομική ένταξη και την προσωπική και επιχειρηματική στήριξη με αποτελέσματα ανθρώπινης ανάπτυξης.
Το δοκιμαστικό σχέδιο: Στόχος του παρόντος δοκιμαστικού σχεδίου είναι, σεβόμενο τις αρμοδιότητες και ευθύνες των κρατών μελών όσον αφορά τον καθορισμό και την οργάνωση των συστημάτων κοινωνικής προστασίας, συμπεριλαμβανομένου του τρόπου κατανομής των παροχών, να δοκιμάσει έναν εναλλακτικό μηχανισμό παροχής κοινωνικών παροχών, οι οποίες θα καταβάλλονται σε εβδομαδιαία βάση με κάρτες ηλεκτρονικών πληρωμών, σε συνδυασμό με τη συνεχή ενδυνάμωση, με την παροχή καθοδήγησης για την επιχειρηματικότητα και την αυτοανάπτυξη και κατάρτισης για την απόκτηση χρηματοοικονομικών γνώσεων.
Το καθεστώς BIG προβλέπεται ως ο συνδυασμός των υφιστάμενων κοινωνικών παροχών, με επιδόματα για την κάλυψη του κόστους που συνδέεται με τη συμμετοχή σε δραστηριότητες ανάπτυξης ικανοτήτων και με κίνητρα προς τους δικαιούχους για την επίτευξη των στόχων που ορίζονται στο ατομικό/οικογενειακό τους σχέδιο δράσης.
Θα συνδυαστεί με μέτρα που συμβάλλουν στην ανάπτυξη της ικανότητας των ατόμων να (επαν)ενσωματωθούν στην αγορά εργασίας και την κοινωνία.
Θα μπορούσε να παρέχει τα βήματα που θα επιτρέπουν σε άτομα και οικογένειες να αποκαταστήσουν την ικανότητα αυτενέργειάς τους και να εξέλθουν σταδιακά από τους κύκλους της φτώχειας.
Το δοκιμαστικό σχέδιο θα στηρίξει άμεσα τον πειραματισμό σε επίπεδο πολιτικής, με τη δοκιμή μιας εναλλακτικής προσέγγισης για την κατανόηση και την αντιμετώπιση της φτώχειας: — ασφάλεια: η νοοτροπία έλλειψης και στέρησης ασκεί ψυχολογικές πιέσεις και περιορίζει το ψυχικό εύρος των ατόμων που ζουν υπό συνθήκες στέρησης, με αποτέλεσμα να αδυνατούν να καταρτίσουν μακροπρόθεσμα σχέδια ή να λάβουν καλύτερες αποφάσεις σήμερα· — διευρυμένο φάσμα πλεονεκτημάτων: να δοθεί έμφαση στη φτώχεια ως ζήτημα που δεν είναι απλά διανεμητικό (έλλειψη μετρητών) ή υλικό, και να αναδειχθεί η σχέση της με την κοινωνική απομόνωση και την πρόσβαση σε φάσμα «πλεονεκτημάτων» (υλικά αγαθά, δεξιότητες, κοινωνικά αγαθά και ιθαγένεια), ώστε να μπορούν τα νοικοκυριά να εφαρμόσουν νέες και βιωσιμότερες στρατηγικές βιοπορισμού· — ανθρώπινη επένδυση: να πραγματοποιούνται επενδύσεις στους ανθρώπους, αντί να καταβάλλονται παροχές, ώστε να δημιουργείται ουσιαστικά ένα «επιχειρηματικό κεφάλαιο για τους πολίτες»· να εφαρμοστεί ένας νέος τρόπος επένδυσης στις ανθρώπινες ικανότητες (όπως πράττουμε για τις επιχειρήσεις) και να επέλθει ρήξη με τα κοινωνικοπολιτιστικά περιβάλλοντα.
Όσον αφορά το πρώτο στοιχείο, ο πειραματισμός σε επίπεδο πολιτικής υποστηρίζεται από πολυκρατικές έρευνες, σύμφωνα με τις οποίες οι φτωχοί που λαμβάνουν άνευ όρων κοινωνικές παροχές δεν σπαταλούν τα χρήματα για την κάλυψη επιθυμιών, αντί αναγκών.
Όσον αφορά το δεύτερο στοιχείο, θα βοηθήσει τους δικαιούχους κοινωνικών παροχών, ιδίως τις ευάλωτες και κοινωνικά αποκλεισμένες κοινότητες, να εφαρμόσουν διάφορες στρατηγικές βιοπορισμού, προκειμένου να εξέλθουν από τον φαύλο κύκλο της φτώχειας και του χρέους.
Θα δημιουργήσει επίσης τις προϋποθέσεις για την οικονομική ανάπτυξη και τη βελτίωση του βιοτικού επιπέδου των πλέον φτωχών.